L 42/10
RO
Jurnalul Oficial al Uniunii Europene
23.2.2022
(5)
Anexa la Decizia de punere în aplicare (UE) 2021/641 a fost modificată recent prin Decizia de punere în aplicare (UE) 2022/198 a Comisiei (4) ca urmare a apariției unor focare de HPAI la păsări de curte sau captive din Bulgaria, Germania, Spania, Franța, Ungaria, Țările de Jos, Polonia și Portugalia, care necesitau să fie reflectate în anexa respectivă.
(6)
De la data adoptării Deciziei de punere în aplicare (UE) 2022/198, Cehia, Danemarca, Germania, Spania, Franța, Italia, Țările de Jos, Polonia și Portugalia au notificat Comisiei apariția unor noi focare de HPAI de subtip H5N1 în exploatații de păsări de curte sau captive, situate în interiorul sau în afara zonelor menționate în anexa la decizia de punere în aplicare respectivă.
(7)
În plus, România a notificat Comisiei apariția unui nou focar epidemic de HPAI de subtip H5N1 într-o exploatație de păsări de curte sau de păsări captive din județul Ialomița din statul membru respectiv.
(8)
În plus, Regatul Unit, în ceea ce privește Irlanda de Nord, a notificat Comisiei apariția unui nou focar epidemic de HPAI de subtip H5N1 într-o unitate în care se aflau păsări de curte sau păsări captive.
În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”), în special cu articolul 5 alineatul (4) din Protocolul privind Irlanda/Irlanda de Nord coroborat cu anexa 2 la respectivul protocol, Regulamentul (UE) 2016/429, precum și actele Comisiei bazate pe acesta, se aplică Regatului Unit și în Regatul Unit în ceea ce privește Irlanda de Nord după încheierea perioadei de tranziție prevăzute în Acordul de retragere.
În consecință, măsurile de urgență prevăzute în Decizia de punere în aplicare (UE) 2021/641 se aplică în Regatul Unit în ceea ce privește Irlanda de Nord.
(9)
Autoritățile competente din Cehia, Danemarca, Germania, Spania, Franța, Italia, Țările de Jos, Polonia, Portugalia, România și Regatul Unit în ceea ce privește Irlanda de Nord au luat măsurile de control al bolii necesare în conformitate cu Regulamentul delegat (UE) 2020/687, inclusiv stabilirea unor zone de protecție și de supraveghere în jurul respectivelor focare epidemice.
(10)
Comisia a examinat măsurile de control al bolii luate de Cehia, Danemarca, Germania, Spania, Franța, Italia, Țările de Jos, Polonia, Portugalia, România și Regatul Unit în ceea ce privește Irlanda de Nord, în colaborare cu statele membre respective și cu Regatul Unit în ceea ce privește Irlanda de Nord și admite că limitele zonelor de protecție și supraveghere din Cehia, Danemarca, Germania, Spania, Franța, Italia, Țările de Jos, Polonia, Portugalia, România și Regatul Unit în ceea ce privește Irlanda de Nord, stabilite de autoritățile competente ale respectivelor state membre și ale Regatului Unit în ceea ce privește Irlanda de Nord, se află la o distanță suficientă de exploatațiile în care au fost confirmate recentele focare de HPAI.
(11)
În anexa la decizia de punere în aplicare (UE) 2021/641, nu există în prezent zone menționate ca zone de protecție pentru România și nici zone menționate ca zone de protecție și de supraveghere pentru Regatul Unit în ceea ce privește Irlanda de Nord.
(12)
Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerțului, este necesar să se descrie rapid la nivelul Uniunii, în colaborare cu Cehia, Danemarca, Germania, Spania, Franța, Italia, Țările de Jos, Polonia, Portugalia, România și Regatul Unit în ceea ce privește Irlanda de Nord, zonele de protecție și de supraveghere stabilite de statele membre respective și de Regatul Unit în ceea ce privește Irlanda de Nord în conformitate cu Regulamentul delegat (UE) 2020/687.
(13)
Prin urmare, este necesar ca zonele din Cehia, Danemarca, Germania, Spania, Franța, Italia, Țările de Jos, Polonia, Portugalia și România incluse în anexa la Decizia de punere în aplicare (UE) 2021/641 să fie modificate.
(14)
În plus, trebuie inclusă o zonă de protecție pentru România și trebuie menționate zone de protecție și de supraveghere pentru Regatul Unit în ceea ce privește Irlanda de Nord în anexa la decizia de punere în aplicare (UE) 2021/641.
(4) Decizia de punere în aplicare (UE) 2022/198 a Comisiei din 9 februarie 2022 de modificare a anexei la Decizia de punere în aplicare (UE) 2021/641 privind măsuri de urgență vizând focarele epidemice de gripă aviară înalt patogenă din anumite state membre (JO L 31, 14.2.2022, p. 56).